[{"text_idx": "#000000", "text": "\"Mirinda\" estas vorto tre ofte au\u0306data nuntempe en la urbo Chengdu de Sichuan-provinco, kiu gastigas c\u0302i-jaran Someran Universiadon."}, {"text_idx": "#000001", "text": "Sportistoj kaj oficialuloj partoprenantaj en la dujara somera sporta evento, kiu malfermig\u0302is en la 28a de julio, diris, ke ili estas profunde impresitaj de la instalaj\u0302oj por la ludoj en la provinca c\u0302efurbo, kaj substrekis, ke Chengdu altigis la nivelon de la instalaj\u0302oj, farig\u0302ante modelo por ontaj gastigantoj."}, {"text_idx": "#000002", "text": "\"La organiza komitato de la ludoj konsideris rekomendojn de c\u0302iuj flankoj kaj faris sincerajn klopodojn por inkluzivi ilin en la preparlaborojn, kio starigis perfektan scenejon por ke atletoj brilu,\" diris Leonz Eder, portempa prezidanto de la Internacia Universitata Sporta Federacio (FISU), dum intervjuo kun China Daily."}, {"text_idx": "#000004", "text": "Atletoj eh\u0302is la agantan prezidanton de FISU kaj diris, ke ili ankau\u0306 estas kortus\u0302itaj de la varma bonvenigo spertita de ili."}, {"text_idx": "#000005", "text": "Elavenil Valarivan el Barato, kiu en la 29a de julio gajnis ormedalon en la virina konkurso pri 10-metra pafado per aerfusilo en Chengdu-a Lernejo pri Sporta Pafado, diris, ke la konkursejo kaj g\u0302iaj servoj estas bonegaj. \"Kion ili faris c\u0302i tie estas tiel bona, mi volas diri, multe pli bona ol multaj el la lokoj, kie mi konkuris antau\u0306e... Mi estas vere felic\u0302a pro tio, ke mi estas en Chengdu,\" s\u0302i diris."}, {"text_idx": "#000006", "text": "Brazila basketbalisto Caio De Souza Pacheco diris, ke la glata organizado de la evento helpas lin koncentrig\u0302i pri lia sporto. \"Mi estas tre felic\u0302a pro tio, ke mi estas c\u0302i tie. Ni estas tre ekscititaj... Kion oni faris en Chengdu, en C\u0302inio, estas mirinde,\" diris Pacheco."}, {"text_idx": "#000007", "text": "Jonathan Larsen, trejnisto de la germana badmintona teamo, diris, ke c\u0302iuj sportistoj ricevis varman bonvenigon en la Gimnazio de la Sporta Centro Shuangliu. \"La ejo aspektas absolute mirinda. Kaj ni antau\u0306g\u0302ojas konkuri en g\u0302i,\" diris Larsen. La badmintonejo, kun teretag\u0302a areo de 14 626 kvadrataj metroj, entenas 14 kortojn kaj areon por ke atletoj preparig\u0302u por la ludo."}, {"text_idx": "#000009", "text": "\"G\u0302i estis nekredebla kaj tute malsimila al (iu ajn ceremonio) kiun mi iam c\u0302eestis antau\u0306e. Mi atendis, ke g\u0302i estus sensacia, sed ne sur tiu nivelo. Kaj la spektantaro estis mirindaj. La atletoj estis tiel kortus\u0302itaj. Por c\u0302i tiuj junuloj, g\u0302i estis io, kion ili neniam forgesos,\" li aldonis."}]